钦定古今图书集成/明伦汇编/闺媛典/第023卷 > 孙叔敖母
## 钦定古今图书集成/明伦汇编/闺媛典/第023卷 > 孙叔敖母

按刘向《列女传》：楚令尹孙叔敖，为婴儿时，出游，见两
头蛇，杀而埋之。归见其母泣。母问其故，对曰：“吾闻见
两头蛇者死，今者出游见之。”母曰：“‘蛇安在’？对曰：‘吾恐
他人复见之，杀而埋之矣’。其母曰：‘汝不死矣。夫有阴
德者阳报之，德胜不祥，仁除百祸，天处高而听卑，必
兴于楚’。”叔敖长为令尹。